CELEX: 62021TN0668
Language: da
Date: 2021-10-15 00:00:00
Title: Sag T-668/21: Sag anlagt den 15. oktober 2021 — Siremar mod Kommissionen

3.1.2022   
            
            
               DA
            
            
               Den Europæiske Unions Tidende
            
            
               C 2/42
            
         
      Sag anlagt den 15. oktober 2021 — Siremar mod Kommissionen
      (Sag T-668/21)
      (2022/C 2/58)
      Processprog: italiensk
      
         Parter
      
      
         Sagsøger: Sicilia Regionale Marittima SpA — Siremar (Rom, Italien) (ved advokaterne B. Nascimbene, F. Rossi Dal Pozzo og A. Moriconi
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelsen af 17. juni 2021 annulleres hvad angår artikel 2 og 3.
               
            
                  —
               
               
                  Subsidiært annulleres afgørelsens artikel 5 og 6, hvorved der anordnes en umiddelbar og effektiv tilbagesøgning af den angivelige støtte.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Det første anbringende om en tilsidesættelse af artikel 107, stk. 1, TEUF og artikel 108, stk. 2, TEUF samt af rammebestemmelserne om redning og omstrukturering af 2004.
                  
                              —
                           
                           
                              Det gøres herved gældende, at den anfægtede afgørelse er behæftet med en retlig fejl ved anvendelsen af artikel 107, stk. 3, litra b), TEUF samt under henvisning til rammebestemmelserne af 2004, for så vidt som det i den anfægtede afgørelse anføres, at støtten til redning af Siremar ulovligt er blevet forlænget med et år og er uforenelig med EU-bestemmelserne om statsstøtte.
                           
                        
            
                  2.
               
               
                  Det andet anbringende om en tilsidesættelse af artikel 107, stk. 1, TEUF og af artikel 108, stk. 2, TEUF under henvisning til fritagelserne for betaling af visse skatter.
                  
                              —
                           
                           
                              Det gøres herved gældende, at den anfægtede skattefritagelse er underlagt generelt fastsatte betingelser for insolvensprocedurer.
                           
                        
            
                  3.
               
               
                  Det tredje anbringende om en tilsidesættelse af retssikkerhedsprincippet, af princippet om god forvaltningsskik i forbindelse med sagsbehandlingstiden og om den heraf følgende ulovlighed af tilbagesøgningspålægget.
                  
                              —
                           
                           
                              Det gøres herved gældende, at den undersøgelsesprocedure, som er genstand for dette søgsmål, har varet for lang tid, hvilket er i strid med retssikkerhedsprincippet og med princippet om god forvaltningsskik samt med de hermed forbundne almindelige principper.